CELEX: 32016D0260
Language: hu
Date: 2016-02-23 00:00:00
Title: A Bizottság (EU) 2016/260 végrehajtási határozata (2016. február 23.) a 2006/80/EK határozat Lengyelország tekintetében történő módosításáról (az értesítés a C(2016) 965. számú dokumentummal történt)

25.2.2016   
            
            
               HU
            
            
               Az Európai Unió Hivatalos Lapja
            
            
               L 49/9
            
         A BIZOTTSÁG (EU) 2016/260 VÉGREHAJTÁSI HATÁROZATA
   (2016. február 23.)
   a 2006/80/EK határozat Lengyelország tekintetében történő módosításáról
   
      
         (az értesítés a C(2016) 965. számú dokumentummal történt)
      
   
   (Csak a lengyel nyelvű szöveg hiteles)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a sertések azonosításáról és nyilvántartásáról szóló, 2008. július 15-i 2008/71/EK tanácsi irányelvre (1) és különösen annak 3. cikke (2) bekezdésére,
   mivel:
   
               (1)
            
            
               A 2008/71/EK irányelv az állatok azonosításának és nyilvántartásának minimumkövetelményeit határozza meg a részletesebb, betegségek felszámolása vagy ellenőrzése céljából megállapítható közösségi szabályok sérelme nélkül.
            
         
               (2)
            
            
               A 2008/71/EK irányelv 3. cikkének (1) bekezdése értelmében a tagállamok biztosítják, hogy az illetékes hatóság naprakész listával rendelkezzen minden, az irányelv hatálya alá tartozó állatok tartásával foglalkozó és területén található gazdaságról.
            
         
               (3)
            
            
               A 2008/71/EK irányelv 3. cikkének (2) bekezdése rendelkezik arról, hogy a tagállamok felhatalmazhatók, hogy az említett irányelv 3. cikkének (1) bekezdésében előírt gazdaságok listájából kizárják azon természetes személyeket, akik egyetlenegy sertést saját használatra vagy fogyasztásra tartanak, feltéve, hogy ezt az állatot minden mozgást megelőzően az említett irányelvben megállapított ellenőrzéseknek vetik alá.
            
         
               (4)
            
            
               A 2006/80/EK bizottsági határozat (2) felhatalmaz egyes tagállamokat arra, hogy a 2008/71/EK irányelv 3. cikkének (2) bekezdésében előírt eltérést az egyetlenegy sertést tartó gazdaságok tekintetében alkalmazzák.
            
         
               (5)
            
            
               Lengyelország felhatalmazást kap arra, hogy az 2008/71/EK irányelv 3. cikkének (2) bekezdésében előírt eltérést az egyetlenegy sertést tartó gazdaságok tekintetében alkalmazza.
            
         
               (6)
            
            
               Lengyelország az egyetlenegy sertést tartó gazdaságokra vonatkozóan kérte a 2008/71/EK irányelv 3. cikkének (2) bekezdésében előírt felhatalmazás visszavonását, és végrehajtotta az említett irányelvben meghatározott azonosítási és nyilvántartásba vételi előírásokat.
            
         
               (7)
            
            
               Ennek alapján indokolt a Lengyelországra vonatkozó bejegyzést törölni a 2008/71/EK irányelv 3. cikkének (2) bekezdése által az egyetlenegy sertést tartó gazdaságok esetében előírt felhatalmazás alkalmazása tekintetében a 2006/80/EK határozat mellékletében szereplő listáról.
            
         
               (8)
            
            
               A 2006/80/EK határozat mellékletét ezért ennek megfelelően módosítani kell.
            
         
               (9)
            
            
               Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
            
         ELFOGADTA EZT A HATÁROZATOT:
   1. cikk
   A 2006/80/EK határozat melléklete helyébe e határozat mellékletének szövege lép.
   2. cikk
   Ennek a határozatnak a Lengyel Köztársaság a címzettje.
   
      Kelt Brüsszelben, 2016. február 23-án.
      
         
            a Bizottság részéről
         
         Vytenis ANDRIUKAITIS
         
            a Bizottság tagja
         
      
   
   
      (1)  HL L 213., 2008.8.8., 31. o.
   
   
      (2)  A Bizottság 2006. február 1-jei 2006/80/EK határozata az állatok azonosításáról és nyilvántartásáról szóló 92/102/EGK tanácsi irányelv 3. cikkének (2) bekezdése által megállapított eltérés egyes tagállamok számára való biztosításáról (HL L 36., 2006.2.8., 50. o.).
   
      MELLÉKLET
      
         
            „MELLÉKLET
            Az alábbi tagállamok kapnak felhatalmazást, hogy a 2008/71/EK irányelv 3. cikkének (2) bekezdésében előírt eltérést az egyetlenegy sertést tartó gazdaságok tekintetében alkalmazzák:
            
                         
                     
                     
                        Cseh Köztársaság
                     
                  
                         
                     
                     
                        Franciaország
                     
                  
                         
                     
                     
                        Olaszország
                     
                  
                         
                     
                     
                        Portugália
                     
                  
                         
                     
                     
                        Szlovénia
                     
                  
                         
                     
                     
                        Szlovákia.”